חוק לתיקון פקודת בריאות העם (מס' 29), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2516, עמ' 303, 2015-12-23T00:00:00+02:00
שר הבריאות, בהסכמת שר האוצר ובאישור ועדת העבודה, הרווחה והבריאות של הכנסת, יקבע בתקנות כללים שיחולו על רופא, בין שכיר ובין עצמאי, שייעץ לאדם או טיפל בו במסגרת שירות מרפאה ציבורי או שירות מרפאה קהילתי, לעניין איסור המשך טיפול באותו אדם או ייעוץ לו שלא במימון ציבורי, במשך תקופה של בין ארבעה לשמונה חודשים, כפי שייקבע בתקנות. השר רשאי לקבוע בתקנות הקלות או הגבלות במקום האיסור האמור לעיל, אם מצא שניתן להסתפק בכך לשם מניעת ניגוד עניינים בין עבודתו של הרופא במסגרת שירות מרפאה ציבורי או שירות מרפאה קהילתי ובין עיסוקו כרופא שלא במימון ציבורי. שר הבריאות ידווח לוועדה פעמיים בשנה על יישומו של ההסדר המוצע ועל השלכותיו במשך שלוש שנים מיום חקיקתו. תקנות אלו יכול שיקבעו תחולה הדרגתית, לרבות בהתחשב במיקום גיאוגרפי, ובלבד שעד תום שלוש שנים מיום תחילתו של חוק זה יחולו התקנות באופן מלא על כלל הרופאים. שר הבריאות ושא האוצר רשאים להאריך, בצו, את התקופה האמורה בשנה אחת.